NaiveNeuron/SloPal huggingface dataset:
P. Hrušovský, predseda NR SR: (2003-10-24):
Pán poslanec Maxon. Hlasujeme. (Hlasovanie.) Prítomných je 131 poslancov, za 126, zdržali sa 4, nehlasoval 1. Návrh sme schválili. Prosím, ďalší návrh. A. Hajduk, poslanec: Pán predsedajúci,  dajte hlasovať o bodoch spoločnej správy č. 19, 23, 30, 31, 38 až  40, 43 až 44 s návrhom gestorského výboru tieto body neschváliť.
Grendel Gábor, podpredseda NR SR (2022-10-05):
Neprerušujte...
Jurinová, Erika, podpredsedníčka NR SR (2014-02-06):
Dávam slovo ďalšiemu rečníkovi pánovi poslancovi Jozefovi Mikloškovi.
Danko, Andrej, predseda NR SR (2019-01-31):
Poslanec Pčolinský.
Paška, Pavol, predseda NR SR (2012-04-04):
Pán poslanec Hlina.
Jurinová, Erika, podpredsedníčka NR SR (2014-06-04):
Mal by vystúpiť pán poslanec Podmanický, ktorý sa vzdal poradia v prospech pána Mihála. Nech sa páči. Vystupuje pán poslanec Mihál.
Gyimesi, György, poslanec NR SR (2022-05-24):
Pán predseda, dajte hlasovať o návrhu zákona ako o celku v znení schváleného pozmeňujúceho a doplňujúceho návrhu s odporúčaním gestorského výboru schváliť.
Plavčan, Peter, minister školstva, vedy, výskumu a športu SR (2017-02-02):
Vážený pán predsedajúci, vážený pán poslanec, ďakujem vám za položenú otázku. Zvyšovanie platovej tarify v závislosti od dĺžky započítanej praxe maximálne do 32 rokov praxe je upravené zákonom o odmeňovaní zamestnancov pri výkone práce vo verejnom záujme a vzťahuje sa na všetkých zamestnancov v Slovenskej republike, ktorí vykonávajú práce vo verejnom záujme. Po 32 rokoch praxe sa platová trieda nezvyšuje v žiadnej kategórii pedagogických zamestnancov ani v žiadnej inej kategórii zamestnancov národného hospodárstva, ktorých platy sú financované zo štátneho rozpočtu. Gestorom zákona o odmeňovaní zamestnancov pri výkone práce vo verejnom záujme je Úrad vlády Slovenskej republiky. Ministerstvo školstva, vedy, výskumu a športu Slovenskej republiky iniciatívu predĺženia rokov započítanej praxe na účely zvýšenia platovej tarify zamestnancov eviduje a tak isto aj toto je jedna otázka, ktorá sa týka činnosti uvedenej pracovnej skupiny. Doplním ešte to, čo som mal pripravené. Tak pokiaľ ide o túto otázku, tak pracovná skupina sa tým zaoberá. Takýto návrh by znamenal, že sa príslušná platová tabuľka, kde sú uvedené tarify, by sa rozšírila o niekoľko stĺpcov. A pokiaľ ide o pedagogických a odborných zamestnancov, tak by to bolo možné urobiť dokonca aj samostatne, nakoľko v prílohe 5 je samostatne takáto tabuľka pripravená, ale sú tam dva také kľúčové momenty. Prvý je nárok na štátny rozpočet... (Prerušenie vystúpenia predsedajúcim.)
R. Zajac, minister zdravotníctva SR: (2005-06-29):
Súčasne návrh zákona ďalej upresňuje vykonávanie preventívnych prehliadok a umožňuje, aby sa pri poskytovaní ústavnej starostlivosti plne uhrádzali dietetické potraviny, čím sa takisto umožní aj plná úhrada individuálne pripravovaných liekov, takzvaných  magistraliser. Ďakujem veľmi pekne, pán predsedajúci.
Kollár, Boris, predseda NR SR (2020-03-25):
S ďalšou faktickou poznámkou vystúpi pán poslanec Raši.
Mojš, Milan, poslanec NR SR (2017-05-16):
Vážený pán predsedajúci, dajte teraz, prosím, hlasovať o návrhu poslanca Miroslava Beblavého na prijatie uznesenia Národnej rady Slovenskej republiky, tak ako bolo predložené.
Hort, Milan, podpredseda NR SR (2010-08-10):
Pán poslanec Rafael Rafaj s faktickou poznámkou.
Blanár, Juraj, podpredseda NR SR (2023-06-15):
S faktickou pán poslanec Ferenčák.
Danko, Andrej, predseda NR SR (2020-02-21):
Ďakujem, pán poslanec. Otváram rozpravu. Do rozpravy je prihlásených za poslanecký klub poslanec Dostál, Matovič a ako poslanci Mihál, Remišová, Heger, Cigániková, Blahová, Galko, Rajtár, Verešová, Gaborčáková. Poprosím o prvé vystúpenie pána poslanca Dostála, nech sa páči.
P. Hrušovský, predseda NR SR: (2005-09-27):
J. Drgonec, poslanec: ... teda uznesením č. 1763 pridelila vládny návrh ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1207), na prerokovanie všetkým výborom Národnej rady Slovenskej republiky okrem mandátového a imunitného výboru,  výboru pre nezlučiteľnosť funkcií, výboru pre európske záležitosti, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva, osobitného kontrolného výboru na kontrolu činnosti Národného bezpečnostného úradu a Výboru Národnej rady na kontrolu použitia informačno-technických prostriedkov. Poslanci Národnej rady Slovenskej republiky, ktorí nie sú členmi výborov, ktorým bol návrh ústavného zákona pridelený, neoznámili v určenej lehote gestorskému výboru žiadne stanovisko k predmetnému návrhu ústavného zákona. Vládny návrh ústavného zákona, ktorým sa mení a dopĺňa Ústava Slovenskej republiky v znení neskorších predpisov, odporúčali Národnej rade schváliť, po prvé, Výbor Národnej rady pre vzdelanie, vedu, šport a mládeže, kultúru a médiá, a to uznesením č. 413 zo 6. septembra 2005; po druhé, výbor pre hospodárstvo, privatizáciu a podnikanie uznesením č. 618 zo 7. septembra 2005; po tretie, výbor pre sociálne veci a bývanie uznesením č. 383 zo 7. septembra 2005; výbor pre financie, rozpočet a menu uznesením č. 654 zo 7. septembra; výbor pre zdravotníctvo uznesením č. 244 zo 6. septembra a výbor pre ľudské práva, národnosti a postavenie žien uznesením č. 349 zo 7. septembra. Ústavnoprávny výbor, zahraničný výbor, výbor pre pôdohospodárstvo, výbor pre obranu a bezpečnosť a výbor pre životné prostredie a ochranu prírody neprijali platné uznesenia z dôvodu, že návrh uznesenia nezískal súhlas aspoň trojpätinovej väčšiny všetkých členov výboru. Výbor Národnej rady pre verejnú správu návrh predmetného ústavného zákona neprerokoval, nakoľko podľa § 52 ods. 2 zákona o rokovacom poriadku Národnej rady nebol uznášaniaschopný. Z uznesenia Výboru Národnej rady pre ľudské práva, národnosti a postavenie žien vyplýva pozmeňujúci a doplňujúci návrh. V čl. I sa za šiesty bod dopĺňajú body 7 a 8, ktoré znejú: Bod 7 –   názov ôsmej hlavy znie: Prokuratúra Slovenskej republiky, verejný ochranca práv a Úrad na ochranu osobných údajov Slovenskej republiky. Bod 8 – za čl. 151a sa vkladá čl. 151b, ktorý...
Laššáková, Jana, podpredsedníčka NR SR (2015-04-24):
Teraz dávam možnosť prihlásiť sa do rozpravy ústne. Do rozpravy ústne sa hlási pani podpredsedníčka Jurinová, Šípošová, pán poslanec Baláž, Raši. Končím možnosť prihlásiť sa do rozpravy ústne. Nech sa páči, pani podpredsedníčka Jurinová.
Choma, Igor, poslanec NR SR (2010-12-07):
Ja len pre vysvetlenie, pán poslanec Stanko. Ja som nehovoril o prioritách, ja som hovoril o súčasnom stave výstavby diaľnic a o potrebe dostavania konkrétnych kilometrov v súvislosti so zadefinovanou sieťou. A tam to vychádzalo, ešte raz, pre Žilinský kraj 307 kilometrov, Banskobystrický kraj 219 kilometrov, Košický kraj 209 kilometrov, Prešovský kraj 137 kilometrov a tak ďalej a tak ďalej. Takže toto je len reálny stav, tu nehovorím o prioritách. Ja som povedal, že prioritou je výstavba D1. Ďakujem pekne. (Potlesk.)
Figeľ, Ján, podpredseda NR SR (2012-09-12):
Ďalšia faktická. Pán poslanec Jasaň.
B. Bugár, podpredseda NR SR: (2004-06-24):
A zároveň pýtam sa vás, páni poslanci a panie poslankyne, samozrejme, či je ochota ešte dokončiť tento bod, nakoľko už je 12.00 hodín (Hlasy z pléna.) Áno. Ďakujem pekne. Takže, pán poslanec Hort, nech sa páči, máte slovo.
Hlina, Alojz, poslanec NR SR (2013-09-17):
Ďakujem veľmi pekne. Vážená pani podpredsedníčka, inač, mimochodom, to, že ste, po miestnostiach popíjajú niektorí vaši kolegovia, to rozširoval džudista už predtým, ako ste svojich ľudí sem zavolali, tak si to s ním prípadne vybavte. Ale ja by som na vás zaapeloval na jednu vec. Ste tu traja. Existuje jedna možnosť, ako z tohto vyjsť, a ja by som naozaj na vás troch apeloval, vy môžte dať nie hlasovať, ale môžte dať všeobecný súhlas s prerušením schôdze. Čiže navrhujem procedurálny návrh, aby ste vyhlásili, či je všeobecný súhlas s prerušením schôdze. A na vás troch a naozaj vás zo srdca poprosím, prosím vás, nekričte, že nie. Prerušíme toto trápne divadlo, vyspíme sa a ráno sem prídeme plní síl. Ak máte úctu k tomu, čo je nad vami, ak máte úctu k tej vlajke, čo je tam, ak máte úctu k hymne, ktorú ste nedovolili pustiť, prosím vás pekne, nezakričte, že nie. Dajte, či existuje všeobecný súhlas. Ďakujem.
Blanár, Juraj, podpredseda NR SR (2021-10-06):
Pán poslanec Benčík bude reagovať na vašu, na vaše vystúpenie faktickou poznámkou. Nech sa páči.
Podmanický, Ján, poslanec NR SR (2014-12-02):
O druhom pozmeňujúcom návrhu pána poslanca Mihála a pani poslankyne Kiššovej nemožno hlasovať, nakoľko sme schválili bod 3 zo spoločnej správy, s ktorým je tento pozmeňujúci návrh v rozpore. Súhlasí pani poslankyňa.
Gröhling, Branislav, poslanec NR SR (2017-03-29):
Ďakujem veľmi pekne, kolegovia. Ku kolegyni Remišovej. Myslím si, že obidvaja sme boli svedkami toho, ako pán minister sa v marci, v treťom mesiaci dozvedel o tom, že inšpekcia nemá dostatočný rozpočet na svoje fungovanie, a toto by sme všetko vedeli zistiť v rámci tejto správy. Ku kolegyni Zimenovej. Tá správa, ktorú by podávalo ministerstvo, má dve časti. Tú všeobecnú by sme nechali absolútne otvorenú, aby si ministerstvo tam vložilo a vyslovilo, čo ono uzná za vhodné, a definovali sme iba tú druhú, osobitnú časť. Samozrejme k tej druhej osobitnej časti sme otvorení, tak ako som povedal, na to, aby sme upravili či už formuláciu alebo sme tam dodali ostatné náležitosti a celé to je naozaj, ak sa to dostane do druhého čítania, môžeme to upraviť cestou a môže byť hodnotná správa, ktorá k 15. septembru bude vibrovať v celej spoločnosti. A k pánovi Poliačikovi, veľmi dobre Martin pomenoval, že sa sťažujeme na nedostatok informácií, a toto je možnosť poskytnúť tieto informácie. A my už ďalej nebudeme polemizovať o tom, že či jednotlivé merania, hodnotenia alebo čokoľvek sú urobené na základe toho, že sa zle vyučuje alebo inak vyučuje a budeme mať jasnú správu, že ako to je a k tomu budeme môcť pristupovať a meniť. A k pánom Jurzycom alebo Peťovi Štarchoňovi. Ďakujem veľmi pekne. A naozaj musíme povedať, že informácie my prioritne dostávame zo všetkých správ zo zahraničia, z OECD a toto by bola konečne jednotná komplexná správa zo strany ministerstva školstva o stave v slovenskom školstve. Ďakujem pekne.
Nemec, Richard, poslanec NR SR (2020-12-01):
Ďakujem, pán predsedajúci. Pán poslanec Fico, ja sa nebudem vyjadrovať moc k číslam, lebo nie som ekonóm, ale precestoval som toho dosť. Za vašeho vládnutia sociálny štát tu určite nebol a ani nechyroval o sociálnom štáte. Takže stali ste videjková strana, takže dúfam, že tam aj zostanete. Ďakujem. (Potlesk jedného poslanca.)
Žarnay, Oto, poslanec NR SR (2019-03-27):
Ďakujem pekne. Vážený pán predsedajúci, vážené panie poslankyne, vážení páni poslanci, vážení prítomní, predseda Výboru Národnej rady Slovenskej republiky pre verejnú správu a regionálny rozvoj ma určil za spravodajcu k návrhu zákona o mene a priezvisku (tlač 1392). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 3. mája 2019 a gestorský výbor do 7. mája 2019 od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Kaliňák, Robert, podpredseda vlády a minister vnútra SR (2012-09-12):
Ďakujem pekne. Vážené kolegyne, kolegovia, budem len veľmi stručný. Toto je vlastne prebratie smernice, ktorá upravuje niektoré fakty. My sme väčšinu z tej smernice už dali do praxe. To sa týka konkrétne napríklad zapisovania detí do cestovných dokladov, čo viete, aký problém vyvolalo predovšetkým vo Veľkej Británii, kde sa to často falšovalo. Práve preto, že ide o jednoduchú ihličkovú tlačiareň, kde sa nakoniec usúdilo a prijalo sa – termín – každá osoba vždycky cestovný doklad. To znamená, že aj najmenšie deti majú cestovné doklady. A tým pádom vlastne dostávame stav, ktorý sme už zaviedli, aby naši občania mohli cestovať, lebo niektoré krajiny už neprijímali deti zapísané v pasoch, tak sme to zaviedli do praxe. Tento zákon vlastne nadväzuje na tú smernicu a pripravuje zosúladenie jednotlivých platností pasov, že dieťa dvojročné atď., aby to samozrejme malo nejakú odozvu, prepracúva fungovanie služobných a diplomatických dokladov, ale to nakoniec patrí všetko k tejto hlavnej európskej smernici. To znamená, zmena, ktorú už občania de facto v praxi pociťujú, ktorú dávame ešte do legislatívneho poriadku. Ďakujem pekne.
Kramplová, Dagmar, poslankyňa NR SR (2024-06-20):
Pán poslanec Pročko, tvrdíte, že zákon bol pripravený a mohol byť predložený. Ale to, čo bolo pripravené, to bola jedna katastrofa hodná akurát toho hodiť to do koša. A ak by bol naozaj taký kvalitný, tak prečo ste ho potom neprijali? Čiže faktom je, že preto sa musel pripraviť riadny zákon, ktorý šiel do medzirezortného pripomienkového konania. Z neho vyplynuli ďalšie pripomienky a bol dvakrát v legislatívnej rade vlády. Čiže preto tento celý čas, preto sa predkladá dnes, a preto je skrátené legislatívne konanie, lebo naozaj potrebujeme Slovensko uchrániť od prípadných finančných postihov. Ďakujem.
Paška, Pavol, predseda NR SR (2012-10-17):
Sme v treťom čítaní . Otváram rozpravu. Pýtam sa, či má niekto záujem vystúpiť? Nie. Vyhlasujem rozpravu za skončenú.
Klus, Martin, poslanec NR SR (2019-02-14):
Ďakujem pekne, pán minister, za odpoveď a rád by som doplnil možno moju otázku. Je podľa vás toto istým spôsobom signál ďalšieho prehlbovania tej tzv. viacrýchlostnej Európy? Lebo aj o tom sa pomerne intenzívne diskutovalo a to pomyselné jadro v tomto prípade a ešte navyše podporené takouto zmluvou sa týmto asi ešte viacej vykryštalizovalo. Čo na to hovoríte? Ďakujem pekne.
Osuský, Peter, poslanec NR SR (2011-09-13):
Ďakujem, pán predseda. V rozprave vystúpili štyria poslanci, neboli podané nijaké procedurálne návrhy, a preto vás prosím, dajte hlasovať o uznesení Národnej rady Slovenskej republiky, ktorým Národná rada Slovenskej republiky berie na vedomie Správu o siedmom roku členstva Slovenskej republiky v Európskej únii.
Dostál, Ondrej, poslanec NR SR (2011-09-06):
Vážený pán predsedajúci, vážená pani ministerka, vážené kolegyne, vážení kolegovia, ústavnoprávny výbor ma uznesením z 24. augusta 2011 určil za spravodajcu k vládnemu návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (tlač 468). Podľa § 73 ods. 1 zákona Národnej rady o rokovacom poriadku Národnej rady v znení neskorších predpisov podávam v prvom čítaní spravodajskú informáciu. Predmetný návrh zákona bol poslancom doručený v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie. Návrh zákona sa predkladá v súlade s Plánom legislatívnych úloh vlády Slovenskej republiky na rok 2011 a vychádza z Programového vyhlásenia vlády Slovenskej republiky. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Dôvodová správa uvádza, že návrh zákona je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná, a zákonmi a je v súlade s právom Európskych spoločenstiev a Európskej únie. Informuje ďalej, že návrh nezakladá vplyvy na rozpočet verejnej správy, sociálne vplyvy, nebude mať vplyv na podnikateľské prostredie, životné prostredie ani informatizáciu spoločnosti. Pripojená doložka zlučiteľnosti návrhu právneho predpisu s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskej únie ani obsiahnutá v judikatúre Súdneho dvora Európskej únie. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady z 19. augusta 2011 č. 471 navrhujem, aby vládny návrh zákona prerokovali tieto výbory: ústavnoprávny, výbor pre hospodárstvo, výstavbu a dopravu, výbor pre vzdelávanie, vedu, mládež a šport a výbor pre ľudské práva a národnostné menšiny. Za gestorský výbor navrhujem ústavnoprávny výbor a odporúčam, aby výbory predmetný návrh zákona prerokovali v druhom čítaní do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, rozpravu.
Danko, Andrej, podpredseda NR SR (2024-05-22):
Nikdy sa to nevyžaduje, takže pokračujte k téme. Dobre?
Sulík, Richard, predseda NR SR (2011-05-19):
Prepáčte, pán minister, poprosím kolegu Kaníka, keby mohol v tejto miestnosti netelefonovať. Veľmi pekne ďakujem. Nech sa páči.
P. Hrušovský, predseda NR SR: (2004-09-24):
I. Hopta, poslanec: Ja som osobne presvedčený, že tento návrh uznesenia mal by byť doplnený o ďalší bod, a to návrh Národnej rady Slovenskej republiky na podanie žaloby do Haagu na prezidenta Spojených štátov amerických pána Busha a na predsedu vlády Veľkej Británie pána Blaira za genocídu, ktorú spôsobujú irackému ľudu. Myslím si, že keď dnes sedí Miloševič v Haagu namiesto pána Clintona, tak nemali by sa opakovať už minulé chyby a tentoraz by sme mali potrestať naozajstných vinníkov, ktorí si to zaslúžia. Ďakujem.
Galko, Ľubomír, poslanec NR SR (2015-05-19):
Ďakujem pekne. No, pán kolega Kvasnička aj niektorí kolegovia predo mnou, trochu ste si zafilozofovali, ja vám to poviem tak, jak som zvyknutý. Kopa žvástov, pán kolega. Kopa žvástov, čo ste tu predviedli, na mňa toto vôbec neplatí. Ja som očakával vysvetlenie, prečo ste najprv podpísali spoločnú kandidátnu listinu alebo spoločnú kandidatúru pre kandidáta pána Žilinku a prečo ste bez toho, aby ste to kolegom – teraz už exkolegom – z KDH a aj kolegom z opozície vysvetlili a povedali, prečo ste spravili to, čo ste spravili. A prečo ste nemali v sebe aspoň toľko odvahy a elementárnej úcty ku vlastným kolegom, ktorí vás do tohto parlamentu doviedli, strana, ktorá vás sem doviedla, a takisto ku kolegom v opozícii, prečo ste sa zachovali ako rozbíjač opozície, ako agent SMER-u, ako lokaj SMER-u, ako zradca opozície. To ste mali povedať. A nie to, čo ste tu kvákali, a to, čo ste tu rozprávali. To po prvé. A po druhé. Kandidátka, kde je 60 podpisov na pozíciu NKÚ, je predo mnou, tam na mieste č. 41 je váš podpis, pán Kvasnička. Ako to je nonsens, tam je váš podpis. Tá kandidátka má dátum 8. mája. Čo sa stalo za ten týždeň alebo za tých 10 dní? Vy tu rozprávate, že pani Crkoňovú poznáte dva roky a mali ste v hlave nejaký sen, dva roky ste ju, kam ste... Čo sú to za sprostosti, prosím vás pekne? Ako čo sa nám tu snažíte nahovoriť? 8. mája alebo kedy ste podpísali kandidatúru pánovi Žilinkovi. Ja vám neverím. Za tým, čo ste urobili, je niečo iné. A zapamätajte si, zo všetkého sa nedá vyspovedať. Raz sa dozvieme, čo za tým bolo. Je za tým niečo iné. Ďakujem pekne.
Jurinová, Erika, podpredsedníčka NR SR (2013-09-18):
Ďakujem. Ďalej by mal nastúpiť pán poslanec Simon, Štefanec, Novotný, ktorí tu nie sú, už raz stratili poradie, takže už nemôžu vystúpiť. Pán poslanec Mikuš, Mičovský, Vášáryová sa takisto nenachádzajú v sále. Takže tým pádom sme vyčerpali všetkých písomne prihlásených. Dávam možnosť prihlásiť sa do rozpravy ústne. Uzatváram možnosť prihlásiť sa do rozpravy. Teda sú prihlásení traja páni poslanci. (Reakcia hostí na balkóne.) Prepáčte, toto naozaj je vec poslancov Národnej rady. Máte možnosť byť legitímne zvolení. (Reakcia hosťa na balkóne.) Áno, ktorých zastupujú poslanci Národnej rady. Nech sa páči, pán poslanec Frešo. Pán poslanec Frešo stráca poradie. Pán poslanec Vašečka. Nerozumela som, či ste si chceli vymeniť poradie len? Dobre.
S. Janiš, poslanec: (2006-04-21):
Výbory predmetný návrh zákona prerokovali. Ústavnoprávny výbor odporučil Národnej rade predmetný návrh zákona schváliť. A výbor pre hospodárstvo, privatizáciu a podnikanie doporučuje Národnej rade návrh zákona schváliť so zmenami a doplnkami, tak ako sú uvedené v časti IV tejto spoločnej správy, je to celkovo 17 bodov. Ďalej, gestorský výbor odporúča Národnej rade o bodoch 1 až 17 spoločnej správy hlasovať spoločne s odporúčaním schváliť ich. A ďalej, gestorský výbor odporúča Národnej rade vládny návrh zákona schváliť. To je všetko, pán podpredseda, môžete otvoriť rozpravu.
J. Laššáková, poslankyňa: (2004-06-17):
Už sme mesiac aj niekoľko dní po vstupe do Európskej únie, takže si myslím, aby sme – nielen ja, ale aj ostatní poslanci – mohli posúdiť naozaj súlad uvedeného zákona aj s týmto nariadením, bolo by vhodné, keby sme to nariadenie mali. Ale ako dôvod na vrátenie zákona na dopracovanie som neuvádzala len ten zlý preklad, hovorila som o tom, že skutočne si myslím, že by bolo dobré, keď už sme sa vydali na cestu samostatných právnych predpisov upravujúcich obchodné spoločnosti, aby sme to v tomto predpise mali upravené komplexne a aby sme nemali odkaz na ďalší Obchodný zákonník v tých veciach, ktoré nie sú upravené ani v nariadení, ani v zákone o európskej spoločnosti, a použijú sa subsidiárne ustanovenia Obchodného zákonníka. Myslím si, že všetkým nám ide o to, aby náš právny poriadok bol stabilný, jasný a zrozumiteľný. A z uvedeného dôvodu navrhujem, aby naozaj sa tento návrh zákona dopracoval tak, aby bol ako jedna norma, ktorá bude upravovať európsku akciovú spoločnosť so všetkými náležitosťami od vzniku zmeny po skončenie a zánik spoločnosti. Toto v podstate sú dve veci. Jednu som navrhla, aby sme prerušili rokovanie práve z tohto dôvodu, a druhú som navrhla dopracovať. A myslím si, pokiaľ sme sa rozhodli a prijali sme už zákon o európskom hospodárskom združení, že budú samostatné zákony. Viem, že sa pripravuje zákon o európskom družstve, ale naozaj by bolo dobré, aby potom tie zákony boli komplexné. Nič viacej, len to som chcela k tomu dodať.
Poliačik, Martin, poslanec NR SR (2011-10-21):
Hlasujeme o pozmeňujúcom návrhu, ktorý v rozprave podal pán poslanec Chaban.
Paška, Pavol, predseda NR SR (2012-06-21):
Ďakujem. Pán poslanec, chcete doplňujúcu otázku? Nech sa páči, máte dve minúty.
Ľ. Mušková, poslankyňa: (2003-09-18):
Ba spomínam si, že pri zrušovaní zákona o náhradnom výživnom sa niektorí politici nechali počuť, že oni nebudú podporovať nezodpovedných rodičov. (Ruch v sále.) Páni poslanci, týka sa to aj vás.
Mikuš, Jozef, poslanec NR SR (2013-02-13):
Ďakujem pekne. Vážená pani podpredsedníčka Národnej rady, kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 110 určil za spravodajcu k návrhu poslancov Národnej rady Slovenskej republiky Viliama Novotného a Pavla Freša na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov a o zmene a doplnení zákona Slovenskej národnej rady č. 564/1991 Zb. o obecnej polícii v znení neskorších predpisov, ktorý máme pod tlačou 366. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa po formálno-právnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republiky viazaná. Z doložky o vybraných vplyvoch je zrejmé, že predkladaný návrh bude mať pozitívny vplyv na verejné financie, nebude mať žiadny vplyv na životné prostredie, na podnikateľské prostredie a ani na informatizáciu spoločnosti. Nebude mať žiadne sociálne vplyvy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 11. januára 2013 č. 344 a podľa § 71 rokovacieho poriadku navrhujem, aby návrh zákona prerokovali výbory pre hospodárske záležitosti, pre verejnú správu a regionálny rozvoj a pre obranu a bezpečnosť v prípade, že prejde do druhého čítania. Za gestorský výbor bol určený výbor, ktorého som spravodajcom. Ďakujem pekne. Pani predsedajúca, otvorte rozpravu.
Glváč, Martin, podpredseda NR SR (2018-11-27):
Ďakujem. S faktickou poznámkou jeden poslanec. Končím možnosť prihlásiť sa.
Ďuriš Nicholsonová, Lucia, podpredsedníčka NR SR (2019-02-08):
Budeme pokračovať v prerušenej rozprave v prvom čítaní návrhu skupiny poslancov na vydanie zákona, ktorým sa mení a dopĺňa školský zákon, ale tam je opäť pán poslanec Matovič, ktorý sa ale nenachádza v rokovacej sále. (Reakcia z pléna.) Dobre. Vyhlasujem trojminútovú prestávku. (Krátka prestávka.) (Po prestávke.)
Blanár, Juraj, podpredseda NR SR (2022-02-03):
Pán poslanec Kočiš s faktickou poznámkou.
Laššáková, Jana, podpredsedníčka NR SR (2013-10-24):
Pán poslanec Hraško.
Laurenčík, Milan, podpredseda NR SR (2021-10-06):
Pán poslanec Milan Potocký, nech sa páči.
P. Hrušovský, predseda NR SR: (2004-05-12):
vládny návrh zákona, ktorým sa mení a dopĺňa zákon č. 142/2000 Z. z. o metrológii a o zmene a doplnení niektorých zákonov , ktorý prerokúvame ako tlač 595. Pán podpredseda vlády, nech sa páči, máte slovo.
Burian, Jozef, poslanec NR SR (2011-06-29):
Ďakujem pekne. Len malá reakcia. No ja som v tom úvode práve hovoril to, že my sme prijali systém, ktorý prijali len v Čile možno za takéto krátke obdobie, a to pod samopalmi. Ale my sme prijali ten zákon možno v priebehu dvoch-troch mesiacov, keď sa napísal. Čiže myslím si, že práve preto bol tak nastavený, ako nastavený bol. A pre pána Kaníka. Dobre, o. k., ja s tým súhlasím. Ale kto zaplatí tieto poplatky? Rozumiem tomu tak, že tieto peniaze sú oddelené od peňazí sporiteľov. Tomu každý rozumie. Ale ako každý rozumne nahliadajúci človek sa pýtam: Kto zaplatí tieto peniaze? Vy ste nastavili veľmi slušne ten systém, lebo ten systém by bol potom návratný pre tieto správcovské spoločnosti. Myslím, že tam bol výpočet okolo 11 až 13 rokov v závislosti od správy týchto peňazí. Takže to bol veľmi rozšafný systém. A keď hovoríme o tom, že bol najlacnejší. Bol najlacnejší, lebo jednoducho je zavedený v krajinách bývalého východného bloku, príp. v krajinách, kde to bolo pod nejakou diktatúrou. Čiže ja dovolím si povedať, že to nie je také jednoznačné. A druhá vec, či garancie obhajovať alebo neobhajovať. Ja stále tvrdím a budem tvrdiť, že jednoducho podiel toho, za čo teda táto správcovská spoločnosť to spravuje a aký objem peňazí spravuje a akým spôsobom teda bude to spravovať, je nepomerný. A druhá vec. Ak sme chceli zaviesť ten liberálny systém, tak sme mali zaviesť liberálny systém tak, že sme nemali certifikovať dôchodkové správcovské spoločnosti, ale produkty. A potom by sme sa zbavili možno aj tých poplatkov a zbavili by sme sa tej diskusie, o ktorej teraz tu pán Kaník hovorí. Ak je niekto, kto má záujem investovať do konzervatívnych vecí, tak bude konzervatívne investovať, kto má záujem investovať do rastových fondov alebo riskovať so svojimi peniazmi, tak je to o. k., ale mali sme to zaviesť pri začiatku a nemali sme robiť dôchodcovské správcovské spoločnosti, s ktorými dnes je problém, ako ich nastaviť.
Grendel, Gábor, podpredseda NR SR (2020-09-24):
S faktickou poznámkou pán poslanec Krošlák.
P. Paška, predseda NR SR: (2007-10-30):
(Hlasovanie.) 129 prítomných, 74 za, 55 sa zdržalo. Konštatujem, že sme uvedené body zo spoločnej správy schválili.
Mačicová, Zdenka, poslankyňa NR SR (2024-02-09):
Ďakujem, pán predsedajúci. Vážené pani poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 137. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 136 z 15. januára 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Ďuriš Nicholsonová, Lucia, podpredsedníčka NR SR (2016-11-23):
Pán poslanec Rajtár s faktickou.
Grendel, Gábor, podpredseda NR SR (2020-12-02):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenej schôdzi Národnej rady a to tým, že pristúpime k verejnému hlasovaniu o návrhu na voľbu členov Rady pre vysielanie a retransmisiu (tlač 339). Svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete „za“, „proti“, „zdržiavam sa“. Platný je ten hlasovací lístok, na ktorom je označená alternatíva „za“ najviac u štyroch kandidátov. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k vykonaniu verejného hlasovania. (Akt verejného hlasovania.)
Bugár, Béla, podpredseda NR SR (2018-03-14):
Nech sa páči, prezentujme sa a hlasujme. Páni poslanci, každému sa to môže stať. Pán poslanec, neviem, niečo písal, takže... (Hlasovanie.) Prítomných 117, za 101, zdržalo sa 11, 5 nehlasovali. Konštatujem, že sme sa rozhodli, že tento návrh prerokujeme v druhom čítaní. Momentálne prerušujem rokovanie o tomto bode programu, pánovi poslancovi prišlo zle, takže budeme pokračovať hlasovaním iným, teda hlasovaním iným bodom, v inom bode a to je bod 31, prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 111/1990 o štátnom podniku (tlač 890). Pán poslanec Beluský, máte slovo. Pán poslanec, ešte chvíľku počkajte.
P. Paška, predseda NR SR: (2007-09-18):
návrh poslancov Národnej rady Slovenskej republiky Vladimíra Palka, Pavla Minárika a Františka Mikloška na vydanie zákona o zásluhách Andreja Hlinku (tlač 393). Nech sa páči, pán poslanec.
Baláž, Vladimír, poslanec NR SR (2018-06-25):
Vážený pán podpredseda, len pre zápis by som chcel uviesť, že bod č. 54 (tlač 1014), som hlasoval „za“, chcel som „sa zdržať“. Ďakujem.
Bugár, Béla, podpredseda NR SR (2018-05-09):
Ďalej v rozprave vystúpi pán poslanec Beblavý.
Kazda, Radovan, poslanec NR SR (2020-11-03):
Ďakujem. Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu a výboru pre hospodárske záležitosti. Ďalej aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rady v prvom čítaní.
Grendel, Gábor, podpredseda NR SR (2023-05-03):
Pán poslanec Tomáš Lehotský.
Bugár, Béla, podpredseda NR SR (2010-12-08):
Vážené panie poslankyne, vážení páni poslanci, pokračujeme v popoludňajšom rokovaní šiesteho dňa 9. schôdze Národnej rady, a to v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich, tlač 107, kde ešte svoje vystúpenie ako spravodajkyňa nedokončila pani poslankyňa Dubovcová. Nech sa páči, dávam vám slovo. (Rokovanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a ktorým sa menia a dopĺňajú niektoré zákony , tlač 107.)
Glváč, Martin, podpredseda NR SR (2017-12-08):
Ďakujem. S faktickými poznámkami nikto. Končím možnosť prihlásiť sa. Pýtam sa, či sa chce niekto prihlásiť ústne. Nie je tomu tak, končím možnosť prihlásiť sa. Vyhlasujem rozpravu za skončenú. Písomne ešte, hej? Tak nech sa páči, tak pán poslanec Heger.
Čaplovič, Dušan, minister školstva, vedy, výskumu a športu SR (2012-06-28):
Pán poslanec, pán poslanec, viete, kontrolný orgán nie je vyšetrovateľská skupina. To je po prvé. Ja som, a vy ste mi povedali, že neboli mi k dispozícii, ja som do toho nemohol ani vstupovať. Ako minister nemôžem vstúpiť do tohto procesu a niečo vyšetrovať, riešiť a podobne, na to sú kontrolné orgány, ktoré sú zriadené pre túto oblasť a majú nezávislé postavenie. Tak ako bola kontrola v Trenčíne, tak sa urobila podobná kontrola aj na Univerzite Mateja Bela. A plne teda, samozrejme, tie veci, ktoré boli uvedené a ktoré sú podstatné. Hovorím podstatné pre to, či je to legitímne získaný diplom a či je platný. Boli vám predložené a prednesené odborníkmi v kontrolnej skupine, ktorí sa z tohoto hľadiska a hľadiska právneho a z hľadiska, hľadiska pedagogického a z hľadiska posúdenia samozrejme aj vysokoškolského zákona zaoberali. A na základe týchto argumentov, ktorým, ktoré som vám predložil, dospeli k tomuto záveru, ktorý je pre mňa meritórny a pre mňa platný. A pevne verím, že aj pre vás. Ďakujem vám veľmi pekne. Ďakujem vám za pozornosť. (Potlesk.)
P. Hrušovský, podpredseda NR SR: (2001-11-29):
(Hlasovanie.) Prítomných je 111 poslancov, za 107, zdržali sa 2, nehlasovali 2. Návrh sme schválili. Ďalší návrh.
Jurinová, Erika, podpredsedníčka NR SR (2015-06-18):
Ďakujem pekne. Osobne si myslím, že prilby na hlavách malé deti by vtedy určite mali mať. Dokonca si myslím, že aj dospelí by ich vtedy mali mať, aj keď ja sama prilbu nepoužívam. Ale to je naozaj možnože drobnosť, neviem s ktorou jedni súhlasia, druhí nesúhlasia, ale je to správne. Na druhej strane naozaj v tomto zákone sú možno viac alebo obšírnejšie popísané situácie, ktoré zlepšia bezpečnosť na svahoch. Toto vnímam veľmi pozitívne. Len opäť pripomeniem, že je tam jedno písmeno odseku paragrafu, ktoré spôsobí, že na svahu budú môcť zachraňovať len ľudia, ktorí sú spriaznení s profesionálnou Horskou záchrannou službou. Podľa toho jednoducho pokiaľ si tí, ktorí nemajú zmluvu s profesionálmi, budú chcieť urobiť odbornú spôsobilosť, budú musieť platiť ťažké peniaze za to, aby si tú odbornú spôsobilosť u profesionálov mohli urobiť. A toto sa mi zdá choré, preto som hovorila o tom, že takto postavený zákon a takto postavené ustanovenia naozaj jednu veľkú skupinu dobrovoľníkov môžu odstrihnúť od tejto činnosti, nevraviac o tom, to už je podružné, že toto bol jediný zdroj činnosti dobrovoľníkov, a nevraviac o tom, že tie svahy, ktoré sú s 25-percentným sklonom, nie sú len v horstvách, ktoré pokrývajú zákon o Horskej záchrannej službe, ale sú kdekoľvek na Slovensku. Tak toto je moja výčitka. Ďakujem pekne.
Šuca, Peter, poslanec NR SR (2016-09-22):
Ďakujem za slovo. Vážený pán predsedajúci, ctené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona (tlač 226). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som, otvorte, prosím, rozpravu k navrhovanému zákonu.
Hrnčiar, Andrej, podpredseda NR SR (2019-03-29):
Pani poslankyňa Žitňanská.
Pellegrini, Peter, predseda NR SR (2023-12-12):
Ďakujem pekne. S procedurálnym návrhom pán poslanec Pročko.
Remišová, Veronika, poslankyňa NR SR (2016-04-26):
Pán minister, tento politický kabaret sa vám veľmi vydaril, našli ste tu vďačné publikum, ktoré sa smialo, keď bolo treba, tlieskalo poslušne na správnych miestach. Pán minister, asi ste zabudli, že tu nie ste v Národnom divadle, ale ste v Národnej rade. A dám vám priateľskú radu: menej divadielka, menej dramatických giest, menej rozčúleného búchania po pultíku a hlavne menej vymyslených replík, pretože keď budeme chcieť počuť nejakú fabuláciu, tak pôjdeme na Shakespeara. Trošku viac odbornosti, pravdivých faktov, vecnej diskusie a, áno, elementárnej slušnosti. A vecne sa na váš monológ ani neoplatí reagovať, pretože do žánra parlamentnej rozpravy veru nepatril. (Potlesk.)
Grendel, Gábor, podpredseda NR SR (2022-09-28):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Á, pán poslanec Taraba. Končím možnosť prihlásiť sa ústne do rozpravy. Nech sa páči, pán poslanec, máte slovo.
Žiga, Peter, podpredseda NR SR (2024-02-01):
Pán poslanec Prostredník.
Hort, Milan, podpredseda NR SR (2010-12-01):
Pani poslankyňa Erika Jurinová, nech sa páči.
Šeliga, Juraj, podpredseda NR SR (2021-02-04):
Ďakujem. Pán podpredseda Blanár, nech sa páči.
T. Cabaj, podpredseda NR SR: (2009-09-09):
vládnom návrhu zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a o zmene a doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov . Vládny návrh zákona má parlamentnú tlač č. 1181. Návrh na jeho pridelenie na prerokovanie výborom je v rozhodnutí č. 1217. Páni poslanci, poprosím vás, ak chcete koaličné rozhovory viesť, keby ste ich viedli na chodbe a nevyrušovali v rokovacej sále. (Hlas v sále.) Tak opravujem koalično-opozičné. Poprosím teraz pána ministra dopravy, aby uviedol aj tento vládny návrh zákona. Nech sa páči, pán minister.
Choma, Igor, poslanec NR SR (2019-01-29):
Ďakujem pekne, vážený pán podpredseda. Dámy a páni, predkladám informáciu Výboru Národnej rady Slovenskej republiky pre verejnú správu a regionálny rozvoj o výsledku prerokovania návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 180/20014 Z. z. Predseda Národnej rady Slovenskej republiky svojím rozhodnutím z 23. januára 2019 č. 1370 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov na prerokovanie Výboru Národnej rady Slovenskej republiky pre verejnú správu a regionálny rozvoj v termíne do 29. januára 2019. Výbor Národnej rady Slovenskej republiky pre verejnú správu a regionálny rozvoj dnes prerokoval predložený návrh vlády na skrátené legislatívne konanie na svojej 53. schôdzi. Výbor súhlasil s predloženým návrhom vlády na skrátené legislatívne konanie o predmetnom vládnom návrhu zákona a odporučil Národnej rade Slovenskej republiky s predloženým návrhom zákona vysloviť súhlas s tým, že Národná rada Slovenskej republiky prerokuje tento vládny návrh zákona v skrátenom legislatívnom konaní a prvé, druhé a tretie čítanie sa uskutoční na tejto, teda 40. schôdzi Národnej rady Slovenskej republiky. Dovoľte, aby som predniesol ešte návrh na uznesenie Národnej rady Slovenskej republiky, ktoré znie: Národná rada Slovenskej republiky súhlasí s tým, že vládny návrh zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov prerokuje v skrátenom legislatívnom konaní na 40. schôdzi Národnej rady Slovenskej republiky. Ďakujem pekne, pán predsedajúci. Otvorte, prosím, rozpravu.
Jurinová, Erika, podpredsedníčka NR SR (2015-09-16):
Na vaše vystúpenie bude reagovať sedem pánov poslancov, pani poslankyňa a páni poslanci. Nech sa páči, pán poslanec Poliačik.
Hrušovský, Pavol, podpredseda NR SR (2010-10-12):
Panie poslankyne, páni poslanci, vyhlasujem rozpravu o tomto bode programu za skončenú. Pán navrhovateľ? Nie. Pán spoločný spravodajca rovnako nie. Prerušujem rokovanie o tomto bode programu. Ďakujem, pán poslanec. Poprosím pána ministra, aby z poverenia vlády Slovenskej republiky Národnej rade predložil návrh, ktorým sa mení a dopĺňa zákon o miestnych daniach a miestnom poplatku. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 99.)
Jurinová, Erika, podpredsedníčka NR SR (2015-11-26):
Ďakujem, pán poslanec, za prednesenie interpelácie. Dovoľte mi ešte pred tým, ako dám slovo ďalšiemu rečníkovi, privítať návštevu občanov z obcí Hnilec, Nálepkovo a z mesta Spišská Nová Ves. Vitajte. (Potlesk.) Teraz nasleduje pán poslanec Ľudovít Kaník, ktorý sa však v miestnosti nenachádza, stráca poradie. A dávam slovo pánovi poslancovi Jozefovi Mikloškovi.
Ledecký, Vladimír, poslanec NR SR (2021-10-19):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ďalej, aby gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní v gestorskom výbore do 32 dní od prerokovania návrhu zákona v prvom čítaní.
Bugár, Béla, podpredseda NR SR (2019-10-28):
Pán poslanec Baránik.
Grendel, Gábor, podpredseda NR SR (2021-11-24):
Tri faktické poznámky na vaše vystúpenie, pani poslankyňa, štyri. Končím možnosť prihlásiť sa s faktickými poznámkami. Pán poslanec Jozef Habánik.
Hrnčiar, Andrej, podpredseda NR SR (2017-06-20):
Reakcia na faktické, pán poslanec Krajniak.
Laššáková, Jana, podpredsedníčka NR SR (2015-03-13):
S reakciou pán poslanec Mikuš, nech sa páči.
Glváč, Martin, podpredseda NR SR (2016-10-20):
Pán poslanec Mazurek.
Grendel, Gábor, podpredseda NR SR (2023-06-27):
Pán poslanec Milan Vetrák.
Frešo, Pavol, poslanec NR SR (2013-09-03):
Ďakujem pekne, pán predseda. V zmysle príslušných ustanovení zákona o rokovacom poriadku dávam návrh na zaradenie bodu do programu schôdze, návrh uznesenia Národnej rady Slovenskej republiky, v ktorom Národná rada žiada ministra hospodárstva Slovenskej republiky o predloženie správy o výstavbe ropovodu Bratislava – Schwechat pipeline, o jeho trasovaní a hlavne o finančných prostriedkoch, ktoré slovenskí daňoví poplatníci už vynaložili na tento projekt. Zároveň žiadam o skrátenú lehotu na predloženie správy do pätnástich dní vzhľadom k závažnosti a aktuálnosti tejto problematiky. Krátke zdôvodnenie: Ako opoziční poslanci sme sa pokúsili o poslanecký prieskum smerom k tomuto projektu, lebo mnohé z tých informácií, hlavne ohľadne trás, ktoré majú viesť cez najhustejšie osídlené miesta v Bratislave, sú nám stále skryté, bolo nám to zamietnuté, z tohto dôvodu to prinášame sem na pôdu Národnej rady, a zároveň ministerstvo priznalo skoro desaťmiliónovú investíciu do výkupu pozemkov v Rakúsku. Ďakujem veľmi pekne.
Mikloško, František, poslanec NR SR (2024-10-23):
Pán poslanec Dostál, po voľbách boli politické rokovania na pôde Národnej rady. Tam boli dohodnuté posty predsedov výborov, posty členov výborov. Podľa politickej dohody predseda kontrolného výboru na SIS bol daný SaS-ke a bola to pani Kolíková. Keď bola odvolávaná, my sme hlasovali proti a dali sme jasné politické stanovisko, že koho si dá SaS-ka, tak toho budeme podporovať, lebo jej to patrí. Keď bude dávať stále pani Kolíkovú, budeme dávať stále, podporovať pani Kolíkovú. Podľa tých istých dohôd sme sa my v KDH vzdali postu akéhokoľvek predsedu výboru, ale žiadali sme za to dve miesta vo výbore pre sociálne veci. Čiže bola to taká istá politická dohoda. A čo teda je na tom nedemokratické, že sa dožadujeme tej istej politickej dohody, aká bola v prípade SaS-ky a predsedníčky výboru? Ak sa pani Holečková, Bajo Holečková prihlási do ktorého výboru, ktoréhokoľvek výboru, celý klub KDH bude za ňu hlasovať. A pokiaľ by nemala byť nikde zvolená, tak sa budeme toho dožadovať a budeme verejne vystupovať. A keď vy hovoríte, že my máme byť veľkorysí v tom, aby sme teda vzhľadom na túto pôvodnú dohodu po voľbách teda rezignovali a boli veľkorysí, no tak dovoľte, aby som na oplátku ja vás vyzval vás k veľkorysosti. Navrhnite pani Holečkovú za predsedníčku výboru na kontrolu SIS, my ju podporíme. Buďte veľkorysí! (Potlesk.)
Laššáková, Jana, podpredsedníčka NR SR (2012-10-17):
Chce k rozprave zaujať stanovisko spravodajca? Nie.	Prerušujem rokovanie o tomto bode programu a pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Dohodou, ktorou sa po druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 a po prvýkrát zmenená a doplnená v Luxemburgu 25. júna 2005 . Návrh vlády má tlač 177 a spoločná správa výborov má tlač 177a. Prosím pána ministra Tomáša Boreca, aby v zastúpení podpredsedu vlády a ministra zahraničných vecí a európskych záležitostí návrh vlády odôvodnil. Nech sa páči, pán minister.
P. Hrušovský, predseda NR SR: (2005-12-13):
(Hlasovanie.) 142 prítomných, 61 za, 37 proti, 44 sa zdržalo. Neschválili sme návrh pána poslanca Šulaja. Ďalší návrh je návrh pána poslanca Cabaja. Nech sa páči, pán spoločný spravodajca.
Cmorej, Peter, poslanec NR SR (2022-11-08):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.